|  |
| --- |
| **Indicadors competencials per a avaluar propostes didàctiques** |
| **Indicador** | **Autoavaluació breu** |
| Les UD tenen per objectiu respondre a una pregunta/resoldre un problema? | Aquesta UD pretén conscienciar als alumnes del respecte cap al medi ambient i evitar que les seves accions perjudiquin a l’entorn. Intenta treballar mesures preventives per a fer-los competents en la prevenció del canvi climàtic i el respecte de l’entorn durant la visita a la granja.  |
| La introducció és atractiva? (es lliga al context vital de l'alumne o a preguntes que s'ha pogut plantejar?) | Les activitats pretenen l’adquisició de coneixements que es puguin aplicar en la vida quotidiana dels alumnes i la reflexió d’actituds i comportaments que els alumnes han de tenir envers al medi, perquè coneguin les conseqüències que poden tenir els seus actes.  |
| Els continguts s'estructuren entorn d'una tasca? | Els continguts s’han estructurat entorn a diverses tasques. A cada sessió, s’ha de realitzar una tasca diferent com per exemple, el visionat d’un documental o l’elaboració d’una maqueta. |
| Té com a resultat l'elaboració d'un producte? | Els coneixements que s’ofereixen durant la UD s’utilitzaran per després poder elaborar un treball final, al acabar el projecte i realitzar una exposició oral sobre l’experiència viscuda.  |
| Fa que s'apliquin coneixements previs/adquirits i proporciona nous aprenentatges? | Per a dur a terme les sessions es requereix la prèvia adquisició d’aprenentatges, implicant l’ús d’aquests per a resoldre les tasques proposades, com ara la comprensió d’informació escrita o l’ús de les TIC per a cercar informació. I a part, ofereix nous aprenentatges com les mesures de prevenció per contribuir al manteniment del medi. |
| Ajuda a relacionar coneixements diversos o amb d'altres matèries? | La UD contempla coneixements d’altres àrees i posa en pràctica conceptes d’altres matèries, com per exemple, tècniques apreses a visual i plàstica per elaborar la maqueta o bé la comprensió d’informació oral i escrita, treballada a l’assignatura de llengües.  |
| És una activitat que es pot desenvolupar de diferents formes i estimula la curiositat i la creativitat de l'alumnat? | Si, la UD ofereix la possibilitat de resoldre les activitats dintre d’uns paràmetres establerts. Per exemple, tenen llibertat per a elaborar la maqueta de la terra, de la manera que ells creguin convenient, seguint una foto d’exemple. Fomentant així la creativitat dels alumnes.  |
| Implica l'ús de d'instruments diversos com material manipulable, eines de dibuix, programari, calculadora...? | Si, durant les diverses sessions s’utilitzen tot tipus de materials que estan a l’abast de tothom com per exemple l’ús de les TIC o materials manipulables com ara el porexpan i les pintures per a realitzar la maqueta.  |
| Utilitza Internet per a fer-ne un ús de, com a mínim els aspectes següents : interactivitat, múltiples punts de vista, informació actual? | Si, durant el desenvolupament de les sessions es requereix l’ús d’internet per a buscar informació sobre el canvi climàtic, les parts de la terra o les conseqüències de l’acció humana a la terra. D’aquesta manera s’incentiva a la construcció del propi coneixement i s’elabora una base de coneixements previs, abans de l’explicació de la professora.  |
| Es treballen els aspectes següents des de les àrees? Comprensió lectora, expressió oral i escrita, comunicació audiovisual, TIC, educació en valors. | Les diverses tasques proposades permeten treballar aquestes competències. Durant les diverses sessions es fomenta la participació dels alumnes perquè aportin les seves opinions; s’utilitza les TIC i la comunicació audiovisual mitjançant vídeos sobre la temàtica. A més, es treballen els valors com el respecte de les diferències individuals, valorant les opinions de tots els membres del grup i fomentat l’ajuda mútua entre els alumnes.  |
| Es fomenta l'autonomia de l'alumnat? | Les activitats requereixen el treball en grup i per parelles de manera autònoma, sense l’ajuda imprescindible d’un adult.  |
| S'intervé a partir de preguntes adequades més que amb explicacions? | Les activitats són plantejades a partir de preguntes, per a que els alumnes puguin cercar informació i donar resposta a l’objectiu de la tasca. Com per exemple, buscar què es el canvi climàtic o quines són les parts de la terra.  |
| Es posa en joc l'esforç i el treball individual però també el treball en parelles o en grups que condueix a parlar, argumentar, convèncer, consensuar, etc.? | La diversitat d’activitats permet el treball individual, per parelles i en grups cooperatius, de tal manera que incentiva la posada en comú d’idees i l’argumentació dels diferents punts de vista per així portar a terme el producte final de la tasca. |
| En el treball en equip s'han definit rols que proporcionen múltiples perspectives des de les quals estudiar el tema? | En el treball per grups cooperatius la professora designa un portaveu, però no es plantegen rols específics per a cada alumne, ja que es pretén que els alumnes treballin cooperativament i hi hagi iniciativa per part dels alumnes per assumir responsabilitats en el grup.  |
| Implica raonar sobre el que s'ha fet i justificar els resultats? | Al final de cada sessió, es plantegen activitats com per exemple la posada en comú dels resultats de la tasca, per reflexionar sobre el que s’ha aprés i justificar entre tots, adequadament les respostes donades. A més, es realitzen activitats d’avaluació per observar què s’ha après i poder justificar els nous conceptes apresos.  |
| S'avança en la representació de manera cada vegada més precisa usant progressivament un llenguatge més acurat? | Les activitats s’han distribuït de manera que a partir dels coneixements ja apresos es puguin adquirir nous coneixements més específics, on es requereix un llenguatge més científic i un coneixement més acurat sobre el tema.  |
| Inclou una rúbrica d'avaluació? | La UD disposa d’una rúbrica d’avaluació on es poden veure els diferents criteris que s’utilitzen per avaluar als alumnes.  |
| Conté una conclusió amb un vincle clar amb la introducció?. Exposa clarament les tasques cognitives dels alumnes i suggereix com aquest aprenentatge les podria aplicar a altres qüestions i àmbits? | Les conclusions que s’extreuen sobre les conseqüències de l’acció humana, es pretenen relacionar amb el tema principal, la terra i com està formada, perquè els alumnes siguin conscients de que els nostres actes poden arribar a destruir el nostre hàbitat i per això hem de respectar-lo i aplicar les mesures necessàries per a mantenir-lo. Per tant, es pretén aplicar els coneixements apresos en la vida quotidiana dels alumnes.  |

Elaborat a partir de la Font: http://docs.google.com/Doc?id=dvs89v9\_1451hbv96tcs&hl=ca.